સામગ્રી: દિવસોથી દુનિયા આખી જેની આતુરતાથી રાહ જોતી હતી, એ અમદાવાદનો, 'નમસ્તે ટ્રમ્પ' રંગેચંગે સુખરૂપ પૂરો થઈ ગયો.

ટ્રમ્પે જો કે રોડ શોની સંખ્યા અંગે એમના ત્રણેક ટ્વીટ્સથી છેલ્લી ઘડી સુધી પી.એમ.ઓ.થી (પ્રાઇમ મિનિસ્ટર ઓફિસ, વડા પ્રધાન કાર્યાલય) માંડીને સી.એમ.ઓ. (ચીફ મિનિસ્ટર ઓફિસસ મુખ્ય પ્રધાન કાર્યાલય) સુધી સૌને ટૅન્શનમાં રાખ્યા.

પહેલાં એમણે મોદીને ટાંકીને રોડ શોમાં 50 લાખ લોકોને જોવાની અપેક્ષા દર્શાવી, જે બીજા અને ત્રીજા ટ્વીટમાં વધતાં-વધતાં 70 લાખ અને એક કરોડ સુધી પહોંચી.

જો ખરેખર એક જગ્યાએ એક સમયે એક કરોડ લોકો જોવા હોય, તો ટ્રમ્પે પ્રયાગના આવતા કુંભ મેળા સુધી રાહ જોવી પડે.

સદ્ભાગ્યે મોટેરા સ્ટેડિયમની સીટિંગ કૅપેસિટી કરતાં પણ વધુ એટલે કે સવા લાખથી વધુ લોકોથી ભરચક હતું અને ઍરપૉર્ટથી સ્ટેડિયમ વાયા ગાંધી આશ્રમના રસ્તાની બંને બાજુ લોકો, બાળકો અને કલાકારો ટ્રમ્પ-મોદીના સ્વાગત માટે ઉત્સાહભેર ઊભાં હતાં.

ટ્રમ્પનાં ભાષણ અને બૉડી લૅંગ્વેજ પરથી સ્પષ્ટ દેખાતું હતું કે ટ્રમ્પ એક કરોડના બદલે એક- બે લાખ લોકોથી પણ સંતુષ્ટ હતા.

દુનિયાના સૌથી મોટા ભરચક સ્ટેડિયમમાં કાર્યક્રમની શરૂઆત વડા પ્રધાન મોદીના સ્વાગત પ્રવચનથી થઈ.

11 મિનિટના પોતાના હિંદી ભાષણમાં મોદીએ ટ્રમ્પ અને ભારત-અમેરિકા સંબંધો વિશે વાત કરવા શબ્દકોશમાં ઉપલબ્ધ બધાં જ વિશેષણો વાપરી નાખ્યાં.

પાંચ મહિના પહેલાં અમેરિકાના હ્યુસ્ટનની 'હાઉડી મોદી' ઇવેન્ટનું આ ઇન્ડિયન ઍક્સ્ટેન્શન કહી શકાય, જ્યાં મોદી ભારતીય લોકોના વિશાળ સમૂહ સામે પોતાના દોસ્ત ટ્રમ્પને દિલની વાત કહી દોસ્તી વધુને વધુ મજબૂત કરી શકે.

મોદીની આ ઇવેન્ટ ડિપ્લોમસી હૈદરાબાદ હાઉસની ફૉર્મલ ડિપ્લોમૅટિક બેઠકો કરતાં વધુ ઇમોશનલ અપીલ ધરાવે છે.

આપ પણ આજના યુગમાં આઈ.ક્યૂ. કરતાં વધુ ઈ.ક્યૂ.નું મહત્ત્વ ગણાય  છે.

'હાઉડી મોદી' ટ્રમ્પ માટે પહેલો અનુભવ હતો. 'નમસ્તે ટ્રમ્પ'ના બીજા અનુભવ માટે ટ્રમ્પ પૂરેપૂરા તૈયાર થઈને આવ્યા હતા અને એમણે વાતોમાં મોદીને પણ મહાત કરી દીધા.

એનો શ્રેય એમના રિસર્ચર અને સ્ક્રિપ્ટ-રાઇટરને પણ આપવો પડે. આ ઐતિહાસિક ભાષણમાં ચાવાળા મોદીની વાત છે, મોદીનાં વિકાસ કાર્યોની વાત છે, સ્વામી વિવેકાનંદ, બોલીવૂડ, ડી.ડી.એલ.જે., સચીન તેંડુલકર, વિરાટ કોહલી, દિવાળી, હોળી અને ગુજરાતનો પણ ઉલ્લેખ છે.

કારણકે, અમેરિકામાં 40 લાખ NRI છે, જેમાંથી 10 લાખ ગુજરાતીઓ છે. ભલે આ વિદેશયાત્રા છે, પણ ટ્રમ્પ માટે એમના ઘરઆંગણે આવતા ઇલેક્શન માટે...\nઅગાઉની સામગ્રીનો સારાંશ નીચે મુજબ કરી શકાય છે:
દુનિયાની સૌથી મોટી લોકશાહીના નેતા નરેન્દ્ર મોદી, દુનિયાના સૌથી શક્તિશાળી દેશના નેતા ડોનાલ્ડ ટ્રમ્પ દુનિયાના સૌથી મોટા ક્રિકેટ સ્ટેડિયમ અમદાવાદના મોટેરામાં મળતા હોય ત્યારે સ્વાભાવિક રીતે બાકીની બધી વાતો પણ સુપરલેટિવ ડિગ્રીમાં જ હોવાની.